Delia a stârnit interesul fanilor săi cu o achiziție de peste 1000 de euro care a fost pe cât de extravagantă, pe atât de remarcabilă. Este vorba despre o pereche de adidași Balenciaga, cu un design supradimensionat ce nu trece neobservat. Pe pagina ei de Instagram, artista a împărtășit mai multe imagini cu acești adidași neconvenționali.
Delia îmbrățișează cu curaj un stil vestimentar excentric, ce a stârnit atât laude cât și critici de-a lungul timpului. În luna martie, artista a surprins pe toată lumea purtând o geacă și o căciulă din rafie, aparent create de mâinile ei, dar provenind de la un brand de renume. Anul trecut, a făcut senzație cu o pereche de cizme galbene din cauciuc, de la colaborarea MSCHF x Crocs, care nu s-au lăsat trecute cu vederea nici din punct de vedere al prețului, acestea ajungând la suma considerabilă de 1.177 de euro.
La începutul lunii, Delia și-a petrecut timpul în Italia alături de părinții ei, sărbătorind acolo și Paștele. Acum, alături de soțul ei, Răzvan Munteanu, explorează Elveția și se avântă pe Muntele Generoso. Pe platformele de socializare, Delia i-a surprins pe fanii săi cu cea mai recentă achiziție: o pereche de adidași Balenciaga, care au costat 1100 de euro, echivalentul a aproximativ 5.473 lei.
Adidașii din plasă albă, neagră și gri, confecționați din TPU (poliuretan termoplastic) și cauciuc, sunt inclusi în colecția de toamnă a anului 2024 a casei de modă Balenciaga. Designul acestora este caracterizat de dimensiunile lor impresionante și de aspectul lor neconvențional.
„Mi-am luat bărcile, șalupele’, a transmis artista înainte să părăsească camera de hotel.
Delia preferă hainele ample și în mod obișnuit optează pentru astfel de ținute, păstrând stilul său mai extravagant doar în videoclipuri. Ea explică că folosește hainele pentru a se proteja și pentru a nu se expune prea mult.
„Poate păstrez chestia asta pentru a mă reinventa la un moment dat. Să faci o schimbare de imagine și efectiv schimbi măsurile hainelor. E după cum te simți. Pentru mine hainele sunt un soi de protecție. Vreau să fiu protejată. Vreau să se uite oamenii la mine ca la un copil. Sunt o victimă a regimului pe care l-am trăit și eu.
Nu mă vezi nici la iUmor cu decolteu. Nu mă vezi nicăieri. Nu știu cu ce să mă mai acopăr. E o fază prin care trec, poate o să-mi treacă. Nu despre a fi pudică. E despre tampeniile care mi-au rămas în cap de când eram copil, probabil. La bază așa sunt. Eu trebuie să fiu în control total’., a spus Delia Matache în cadrul podcastului lui Codin Maticiuc.